การดีท็อกซ์ในระยะสั้น การดีท็อกซ์ในระยะยาว
การดีท็อกซ์ด้วยผลไม้เป็นวิธีการล้างพิษ โดยไม่ทำให้คุณต้องทนหิว นอกจากเป็นประโยชน์ต่อสุขภาพแล้ว การรับประทานผลไม้ในปริมาณที่มากพอยังสามารถเพิ่มพลังงานให้แก่คุณ ช่วยจัดการเรื่องน้ำหนักตัวของคุณ หรือแม้แต่ช่วยลดความเสี่ยงต่อโรคหลอดเลือดสมอง (stroke) คุณสามารถเลือกที่จะดีท็อกซ์โดยการรับประทานผลไม้หลายๆ ชนิด หรือเพียงชนิดเดียวก็ได้ เพื่อผลลัพธ์ที่ดีที่สุด ให้คุณเลือกผลไม้ที่คุณรับประทานได้อย่างมีความสุข เพื่อที่คุณจะได้ไม่รู้สึกทรมาน การดีท็อกซ์ด้วยการรับประทานแต่ผลไม้ต้องทำต่อเนื่องกันไม่เกิน 7 วัน  รับประทานผลไม้ที่มีรสเปรี้ยว เนื่องจากเป็นผลไม้ที่มีสรรพคุณในการล้างพิษสูงที่สุด ผลไม้จำพวกนี้ได้แก่ ส้มต่างๆ อย่างส้มเขียวหวาน เกรปฟรุต และมะนาวชนิดต่างๆ คุณสามารถเลือกรับประทานแต่ผลไม้ประเภทนี้เท่านั้น หรือจะรับประทานร่วมกับผลไม้อื่นๆ ก็ได้ เช่นเคย อย่ารับประทานเพียงผลไม้ต่อเนื่องเกิน 7 วัน ลองดีท็อกซ์ด้วยองุ่นดูสิ โดยให้รับประทานองุ่นอย่างเดียว (ชนิดใดก็ได้ตามชอบ) อาหารอื่นๆ ไม่ต้องรับประทานเลยติดต่อกัน 3-5 วัน ในองุ่นมีสารเรสเวอราทรอล (resveratrol) ซึ่งสามารถต่อต้านมะเร็งและเบาหวานได้ รวมถึงป้องกันการเกิดลิ่มเลือด นอกจากนี้องุ่นยังอุดมไปด้วยโพแทสเซียมและวิตามินซี โดยไม่รับประทานสิ่งอื่นใด นอกจากเครื่องดื่ม (น้ำเปล่า ชา น้ำผัก น้ำผลไม้ และ/หรือโปรตีนเชค) เป็นเวลา 2-3 วัน อาหารเหลวนี้สามารถช่วยให้การลดน้ำหนักเริ่มต้นได้อย่างก้าวกระโดด ด้วยการจำกัดปริมาณแคลอรี่ที่บริโภคเข้าไป และเชื่อกันว่าเป็นการชำระล้างสารพิษที่มีอยู่ในร่างกายอีกด้วย ถึงแม้จะไม่มีงานวิจัยที่ยืนยันผลได้หนักแน่นมาสนับสนุนการกล่าวอ้างนี้ก็ตาม  ขอให้แน่ใจว่าคุณได้ผสมน้ำผักและ/หรือผลไม้ลงไปในเครื่องดื่มดีท็อกซ์ เพื่อรับประกันว่าร่างกายของคุณจะได้รับสารอาหารในปริมาณที่เหมาะสม ถ้าเป้าหมายของคุณคือการลดน้ำหนัก คุณต้องเปลี่ยนนิสัยการรับประทานของคุณหลังจากที่การดีท็อกซ์ด้วยเครื่องดื่มสิ้นสุดลง ไม่เช่นนั้น น้ำหนักที่ลดไปได้แล้วก็จะเพิ่มกลับมาอย่างง่ายดาย ผักและผลไม้มีวิตามิน แร่ธาตุและสารอาหารอื่นๆ ที่ร่างกายของคุณต้องการเพื่อสุขภาพที่แข็งแรง ต้องแน่ใจว่าคุณรับประทานผักผลไม้อย่างหลากหลาย เพื่อรับประกันว่าร่างกายของคุณจะได้รับสารอาหารอย่างเหมาะสม โดยให้ใช้แนวทางด้านล่างนี้ในการตัดสินใจเลือกสิ่งที่จะรับประทานระหว่างการดีท็อกซ์  รับ ใยอาหาร  จากถั่วแดง ถั่วดำ ถั่วเหลือง แอปเปิ้ล บลูเบอร์รี และอาร์ติโช้ค  รับ โพแทสเซียม จากแครอท กล้วยหอม ถั่วลิมา (lima beans) ผักใบเขียวปรุงสุก มันฝรั่ง และมันเทศ  รับ วิตามินซี จากกีวี สตรอเบอร์รี คะน้า กะหล่ำดอก มะเขือเทศ ส้ม กะหล่ำดาว (Brussels sprouts) มะม่วง และพริกยักษ์ / พริกหวาน  รับ โฟเลท จากผักโขมปรุงสุก เมล่อน หน่อไม้ฝรั่ง ส้ม และถั่วตาดำ (black-eyed peas)  รับ ไขมันดี จากอะโวคาโด มะกอก และมะพร้าว ผักผลไม้ที่ปลูกด้วยวิธีทั่วไปนั้นใช้ปุ๋ยเคมีและยาฆ่าแมลงที่เป็นสารสังเคราะห์ ในขณะที่พืชผลออร์แกนิกปลูกโดยใช้ปุ๋ยและยาปราบศัตรูพืชที่ทำจากวัตถุดิบธรรมชาติ ในเนื้อสัตว์ออร์แกนิกมีปริมาณยาปฏิชีวนะที่เป็นอันตราย ฮอร์โมนเร่งการเติบโต และตัวยาต่างๆ น้อยกว่าที่พบว่าใช้ในสัตว์ที่เลี้ยงในฟาร์มอุตสาหกรรมอยู่มาก ตรวจดูฉลากว่าเป็นสินค้าอาหารออร์แกนิกหรือไม่ อาหารออร์แกนิกควรมีฉลากเขียวรับรองความเป็นออร์แกนิกที่ออกโดย USDA (U.S. Department of Agriculture) สำหรับในสหรัฐอเมริกา ส่วนในประเทศไทยนั้นควรมีตรารับรองที่ออกโดย มกท. / A.C.T. (มาตรฐานเกษตรอินทรีย์แห่งประเทศไทย / Organic Agriculture Certification Thailand) เป็นต้น การดื่มน้ำให้มากพอเป็นสิ่งสำคัญต่อสุขภาพของคุณ นอกจากประโยชน์อื่นๆ ที่น้ำมีต่อร่างกายแล้ว น้ำยังช่วยคงระดับของเหลวในร่างกายของคุณอีกด้วย ซึ่งเป็นการช่วยให้ไตของคุณขับสารพิษหลักๆ ในร่างกายออกไป และนั่นก็คือ ยูเรียไนโตรเจนที่อยู่ในเลือด ดื่มน้ำมะนาว คุณอาจเติมน้ำมะนาวหรือน้ำส้มลงไปในน้ำที่ใช้ดื่มในวันหนึ่งๆ ผลไม้เหล่านี้มีกรดซิตริก ซึ่งช่วยร่างกายในการลดไขมัน  นอกจากนี้ การเติมรสชาติลงไปในน้ำดื่มของคุณยังสามารถทำให้การดื่มน้ำวันละ 8 แก้วเป็นเรื่องง่ายขึ้นมากทีเดียว แต่คุณควรแปรงฟันระหว่างมื้ออาหาร เพื่อป้องกันไม่ให้กรดมะนาวกัดฟัน งานวิจัยได้แนะนำว่าแอลกอฮอล์อาจมีส่วนเกี่ยวข้องกับสิ่งที่ทำให้เกิดมะเร็งบางประเภท รวมถึงมะเร็งเต้านมในผู้หญิง แม้ว่าคุณไม่จำเป็นต้องงดเครื่องดื่มแอลกอฮอล์ไปโดยสิ้นเชิง แต่ขอให้ยึดหลักปฏิบัติว่า ไวน์หรือเบียร์ 1 แก้ว ต่อ 1 คืนเท่านั้นเป็นอย่างมาก การบริโภคน้ำตาลที่มากเกินกว่าระดับปกติสามารถทำให้ระดับน้ำตาลในเลือดพุ่งสูง ซึ่งผลในระยะยาวจะทำให้คุณเสี่ยงอย่างมากต่อการเป็นโรคหัวใจ เบาหวาน และมะเร็งบางประเภท ดังนั้นให้คุณอ่านฉลากในส่วนข้อมูลทางโภชนาการทั้งหมด และพึงระวังน้ำตาลที่เพิ่มอยู่ในขนมปัง น้ำสลัด และซอสต่างๆ อันได้แก่ ก๊าซคาร์บอนมอนอกไซด์ ก๊าซเรดอน และแร่ใยหิน โดยสิ่งเหล่านี้อาจพบได้ภายในบ้านเรือน  ก๊าซคาร์บอนมอนอกไซด์เป็นเคมีไร้กลิ่นที่มีอันตรายร้ายแรง ซึ่งเกิดจากเตาไฟ การย่าง และเครื่องยนต์ อาการข้างเคียงเมื่อได้รับก๊าซนี้ได้แก่ ปวดศรีษะ มึนงง หมดแรง ดังนั้นคุณควรพิจารณาหาซื้อเครื่องตรวจจับก๊าซคาร์บอนมอนอกไซด์ภายในบ้าน และหมั่นระบายอากาศในบ้านคุณให้ถ่ายเทอย่างเหมาะสมอยู่เสมอ อาคารบ้านเรือนต่างๆ ควรได้รับการตรวจสอบหาแร่ใยหินและก๊าซเรดอนตามสมควร หลายศาสนาและหลายปรัชญาสนับสนุนให้การดีท็อกซ์ร่างกายเป็นวิธีหนึ่งในการทำให้จิตกลับมาจดจ่ออีกครั้ง และเป็นวิธีหนึ่งในการพัฒนาความสงบในจิตใจ ในขณะที่คุณกำลังดีท็อกซ์ร่างกายตนเองอยู่นั้น ให้พยายามกำจัดความรู้สึกขัดข้องใจ อารมณ์โกรธ ความเศร้า และความรู้สึกเชิงลบอื่นๆ ออกไป นำเวลาที่ปกติใช้ไปกับการรับประทานหรือเตรียมอาหารมาคิดเกี่ยวกับจุดมุ่งหมายและความปรารถนาอันแรงกล้าของคุณ สกัดและกลั่นกรองความคิดต่างๆ ของคุณแล้วเขียนลงสมุดบันทึก เหนือสิ่งอื่นใด ให้หาโปรแกรมการดีท็อกซ์ที่สมดุลและสามารถทำได้สำเร็จ ซึ่งผสมผสานการออกกำลังกายประจำวันเข้ากับการเปลี่ยนแปลงมาบริโภคอาหารเพื่อสุขภาพ โดยอยู่ภายใต้การควบคุมดูแลที่สม่ำเสมอและมีคุณภาพ จำไว้ว่าคุณกำลังพยายามจัดระเบียบนิสัยเพื่อสุขภาพที่ดี ไม่ใช่ทำให้ร่างกายตัวเองรู้สึกกดดันยิ่งขึ้นด้วยการเปลี่ยนแปลงที่รวดเร็ว สุดโต่ง และไม่ยั่งยืน ให้คุณพยายามหลีกเลี่ยงการตามใจปากในขณะที่คุณสิ้นสุดการดีท็อกซ์
ดีท็อกซ์ด้วยผลไม้. ดีท็อกซ์ด้วยเครื่องดื่ม. รับประทานเพียงผักและผลไม้เท่านั้น เป็นเวลา 7 วัน. รับประทานผักผลไม้และเนื้อสัตว์ที่เป็นออร์แกนิก (เกษตรอินทรีย์). ดื่มน้ำให้เพียงพอ. งดเครื่องดื่มแอลกอฮอล์. หลีกเลี่ยงอาหารที่เพิ่มน้ำตาล. จำกัดการนำตนเองไปอยู่ท่ามกลางมลพิษทางอากาศที่เป็นอันตราย. ทำสมาธิ. อย่าดีท็อกซ์อย่างหักโหม.
https://www.wikihow.com/Detox https://www.wikihow.com/Detox
Short-Term Detoxes Long-Term Detox Practices